Դանիել դե Ռիդեր

**Դանիել դե Ռիդեր** (, ՄՀԱ․ , ), հոլանդացի ֆուտբոլիստ, որը ավարտել է խաղային կարիերան, հանդես է եկել կիսապաշտպանի դիրքում։

Ամստերդամի «Այաքս» դպրոցի սանը լինելով՝ նա խաղացել է նաև իսպանական «Սելտայի», անգլիական «Բիրմինգհեմ Սիթիի» և «Ուիգան Ատլետիկի», իսրայելական «Հապոելի», շվեյցարական «Գրասհոպերի», «Հերենվենի», «Վալվեյկի» և «Կամբուրի» կազմում։

## Վաղ տարիներ
Դանիել դե Ռիդերը ծնվել է 1984 թվականի մարտի 6-ին Ամստերդամում։ Նրա հայրը հոլանդացի էր, իսկ մայրը՝ իսրայելցի։ 1995 թվականին Դանիելը տեղափոխվել է Ամստերդամի «Այաքս» ակումբի D1 երիտասարդական թիմ։ Թիմում Դե Ռիդերը հիմնականում խաղացել է որպես աջ թևային հարձակվող, բայց նաև խաղացել է որպես հարձակվող և ձախ թևային հարձակվող։

Դանիելը արագորեն առաջադիմել է «Այաքսի» մի քանի թիմերում և հայտնվել A1 տարիքային խմբում՝ Դենի Բլինդի մարզչի գլխավորությամբ։ 2002 թվականին Դե Ռիդդերը թիմի հետ նվաճել է Հոլանդիայի երիտասարդական առաջնությունը։ Նույն թվականին, հոկտեմբերի 21-ին, Դանիելը նշել է իր նորամուտը «Այաքսի» երիտասարդական թիմի կազմում՝ «Վիլլեմ II»-ի երիտասարդական թիմի դեմ խաղում։ 2003 թվականի փետրվարի 6-ին Դե Ռիդերը ստորագրում է իր առաջին պրոֆեսիոնալ պայմանագիրը «Այաքսի» հետ, որը նախատեսված էր երկու տարով։

## Ակումբային կարիերա
### «Այաքս»
Դանիելի դեբյուտը «Այաքսի» հիմնական թիմում տեղի է ունեցել 2004 թվականի հունվարի 21-ին՝ «Ռոդայի» դեմ խաղում։ Դե Ռիդդերը իր առաջին գոլը խփել է «Այաքսի» կազմում 2004 թվականի մայիսի 16-ին՝ «Վիլլեմ II»-ի դեմ խաղում։ 2003-04 թվականներին Էրեդիվիզիեում Դե Ռիդդերը խաղացել է 15 խաղ և խփել մեկ գոլ, ինչպես նաև դարձել Նիդեռլանդների չեմպիոն։ 2004 թվականի սեպտեմբերին Դանիելը նշում է իր դեբյուտը Չեմպիոնների լիգայում՝ փոխարինման դուրս գալով գերմանական «Բավարիայի» դեմ խաղի 69-րդ րոպեին, որն ավարտվում է «Այաքսի» 4-0 հաշվով պարտությամբ։ Տարվա վերջում «Այաքսը» երկարաձգում է Դանիելի պայմանագիրը մինչև 2007 թվականը։

2004/05 մրցաշրջանի ընթացքում Դե Ռիդերը հազվադեպ էր հայտնվում մեկնարկային կազմում՝ խաղալով ընդամենը 15 խաղ և խփելով երկու գոլ։ 2005 թվականի մայիսին մի քանի հոլանդական թերթեր հայտնում են, որ Դե Ռիդդերով հետաքրքրված են բազմաթիվ եվրոպական ակումբներ, այդ թվում՝ Անգլիայի, Ֆրանսիայի և Իսպանիայի ակումբներ։

#### Վարձավճարով «Սելտայում»
Դե Ռիդերի նոր ակումբը իսպանական «Սելտան» էր, որը Դանիելի համար երկամյա վարձակալության պայմանագիր է կնքում «Այաքսի» հետ՝ վարձակալության ժամկետի ավարտին նրան 1 միլիոն եվրոյով գնելու հնարավորությամբ։ 2005 թվականի սեպտեմբերի 25-ին Դանիելը «Սելտայի» կազմում իր նորամուտը նշում է «Սևիլյայի» դեմ խաղում։ Դե Ռիդերը «Սելտայի» կազմում իր առաջին գոլը խփում է 2006 թվականի ապրիլի 3-ին՝ «Ատլետիկո Մադրիդի» դեմ խաղում։ Ընդհանուր առմամբ, Դանիելը 2005-06 թվականների Իսպանիայի առաջնությունում խաղում է 17 խաղ և խփում մեկ գոլ, և նրա ակումբը առաջնությունում զբաղեցնում է 6-րդ տեղը, ինչը նրան իրավունք է տալիս խաղալու 2006-07 թվականների ՈՒԵՖԱ-ի գավաթի առաջին փուլում։ Հաջորդ մրցաշրջանում դե Ռիդդերը «Սելտայի» կազմում խաղում է ընդամենը երեք խաղ, և նրա ակումբը, զբաղեցնելով 18-րդ տեղը, դուրս է մնում Իսպանիայի երկրորդ լիգա։ Վարձավճարի ժամկետի ավարտին «Սելտան» չի գնում Դանիելի տրանսֆերը, և «Այաքս» վերադառնալուց հետո Դե Ռիդդերը փոխադարձ համաձայնությամբ խզում է ակումբի հետ պայմանագիրը և դառնում ազատ գործակալ։

### «Բիրմինգհեմ Սիթի»
2007 թվականի հուլիսի 3-ին Դե Ռիդերը պայմանագիր է կնքում «Բիրմինգհեմ Սիթիի» հետ։ Դանիելի դեբյուտը Անգլիայի Պրեմիեր լիգայում տեղի է ունենում 2007 թվականի օգոստոսի 12-ին՝ Լոնդոնի «Չելսիի» դեմ խաղում։ Իր դեբյուտային խաղում Դանիելը կոճի վնասվածք է ստանում և փոխարինվում։ Ընդհանուր առմամբ, Դանիելը 2007–08 մրցաշրջանում խաղում է ընդամենը 10 խաղ, և մրցաշրջանի ավարտին Դե Ռիդերի պայմանագիրը չեղարկվում է փոխադարձ համաձայնությամբ։

### «Ուիգան Ատլետիկ»
Ակումբից հեռանալուց հետո Դանիելը երեք տարվա պայմանագիր է կնքում «Ուիգան Ատլետիկի» հետ։ Դե Ռիդերը իր դեբյուտը նշում է 2008 թվականի օգոստոսի 16-ին՝ «Վեստ Հեմ Յունայթեդի» դեմ խաղում, 83-րդ րոպեին փոխարինելով Մարիո Մելքիոտին, և նրա նոր ակումբը պարտվում է 2-1 հաշվով։

### «Հապոել» Թել Ավիվ
2010 թվականի հունվարի 20-ին նա վարձավճարով տեղափոխվեց «Հապոել» (Թել Ավիվ) մինչև մրցաշրջանի ավարտը։

### «Հերենվեն»
2012 թվականի օգոստոսի 23-ին Դանիելը տեղափոխվում է «Հերենվեն»՝ ակումբի հետ կնքելով 1+1 պայմանագիր։

### «Վալվեյկ»
2014 թվականի հունվարին Դե Ռիդերը պայմանագիր է կնքում Վաալվեյկ ակումբի հետ։

## Կարիերան ազգային հավաքականում
2004-ից 2007 թվականներին Դե Ռիդերը խաղացել է Նիդեռլանդների երիտասարդական հավաքականում, որի հետ նա երկու անգամ՝ 2006 և 2007 թվականներին, նվաճել է Եվրոպայի երիտասարդական առաջնությունը։

## Ձեռքբերումներ
 **«Այաքս»**
* Նիդերլանդների չեմպիոն (**1**)՝ 2003/04
 **Նիդերլանդների ազգային հավաքական**
* Եվրոպայի երիտասարդական առաջնության չեմպիոն (**2**)՝ 2006, 2007

## Ծանոթագրություններ

## Արտաքին հղումներ
* Վիճակագրությունը ''fussballdaten.de կայքում''

Կատեգորիա:Այաքսի ֆուտբոլիստներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Գրասհոպերի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սելտայի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի կիսապաշտպաններ